12.5.2010 Jurnalul Oficial al Uniunii Europene L 118/81 (Acte adoptate înainte de 1 decembrie 2009, în temeiul Tratatului CE, al Tratatului UE și al Tratatului Euratom) DECIZIA COMISIEI din 24 martie 2009 privind ajutorul de stat C 47/05 (ex NN 86/05) pus în aplicare de Grecia în favoarea Hellenic Vehicle Industry SA (ELVO) [notificată cu numărul C(2009) 1476] (Numai textul în limba greacă este autentic) (Text cu relevanță pentru SEE) (2010/273/CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), după ce părțile interesate au fost invitate să își prezinte obser- vațiile în conformitate cu dispozițiile sus-menționate ()), întrucât: 1. PROCEDURA Comisia a primit o plângere prin scrisoarea din data de 27 mai 2002, potrivit căreia autoritățile grecești au acordat ajutor de stat societăţii ELVO — Hellenic Industry SA („ELVO”). În urma unui schimb intensiv de opinii cu autoritățile greceşti, Comisia a adus la cunoştința Greciei, prin scri- soarea din data de 7 decembrie 2005, decizia sa de a iniția procedura prevăzută la articolul 88 alineatul (2) din Tratatul CE privind ajutorul respectiv. Decizia Comisiei de a iniția procedura a fost publicată în Jurnalul Oficial al Uniunii Europene (?). Comisia a invitat părţile interesate să își prezinte observațiile cu privire la ajutor. Comisia nu a primit observații de la părțile interesate. Grecia şi-a prezentat observațiile privind decizia Comisiei de inițiere a procedurii prin scrisoarea din data de l1 martie 2006. Grecia a furnizat informații suplimentare prin scrisorile din 26 iulie 2006, 28 iulie 2006, 2 august 2006, 22 iunie 2007, 2 iulie 2007, 31 august 2007, 6 septembrie 2007, 18 octombrie 2007, 22 februarie 2008 şi 20 august 2008. () JO C 34, 10.2.2005, p. 24. ( CE. nota de subsol 1. (6) (10) La data de 4 mai 2007 a avut loc o reuniune între funcționari ai Comisiei şi autoritățile greceşti, în prezența reprezentanților ELVO. 2. FAPTELE 2.1. Beneficiarul ELVO este o societate producătoare de vehicule militare, vehicule civile și piese de schimb cu sediul în Salonic, Grecia. ELVO este principalul furnizor de autovehicule al forţelor armate greceşti. Conform informațiilor disponibile, societatea produce următoarele tipuri de vehicule: autobuze, troleibuze, basculante, autogunoiere, autocisterne de apă, auto- speciale pentru stingerea incendiilor, pluguri pentru deszăpezire, transportoare de aeronave, transportoare cu macara,  tractoare,  camioane,  trailere, vehicule sport-utilitare, tancuri şi vehicule blindate. Societatea a fost înființată în 1972 sub denumirea de Steyr Hellas SA, producând, la vremea respectivă, tractoare, autocamioane, biciclete și motoare. În 1987, societatea şi-a schimbat denumirea în ELVO, iar guvernul grec a devenit principalul acţionar. Mytilineos Holdings SA a achiziționat 43 % din acțiunile ELVO printr-un contract de vânzare de acţiuni încheiat la 29 august 2000, în urma unei licitații publice (această vânzare este denumită în continuare „privatizarea parţială”), În prezent, ELVO este deţinută în proporție de 51 % de guvernul grec. Personalul ELVO se ridică, în acest moment, la apro- ximativ 672 de persoane (statisticile din 2007), cifra sa de afaceri realizată în 2007 ajungând la 84 de milioane de euro.